stanford-oval/wikipedia huggingface dataset:
Maroon 5
Historia > 2017–2018: Red Pill Blues

Yhtye julkaisi lokakuussa 2016 kappaleen ”Don't Wanna Know”, jossa oli mukana Kendrick Lamar. Single menestyi kaupallisesti hyvin, kuten myös seuraavat kaksi, ”Cold” (feat. Future) ja ”What Lovers Do” (feat. SZA). Tammikuussa 2017 Levine paljasti, että yhtye tekee kuudetta studioalbumia. Levinen mukaan tulevasta albumista tulisi R&B-vaikutteinen. 3. marraskuuta 2017 yhtyeen kuudes studioalbumi, Red Pill Blues julkaistiin. Albumi ylsi kotimaassaan Yhdysvaltain Billboard 200 -listan toiselle sijalle. Kriitikoiden ja fanien vastaanotto oli ristiriitainen, mutta siitä huolimatta Red Pill Blues myi seitsemässä eri maassa platinaa, pääasiassa albumin hittisinglejen ansiosta.
Albumilta julkaistiin singlenä myös kappale ”Wait”. Albumi julkaistiin uudelleen toukokuussa 2018, ja siihen sisältyi remix kappaleesta ”Girls Like You”, jossa vierailee rap-artisti Cardi B. Kappale nousi Billboard Hot 100 -listan kärkeen, jossa se pysyi seitsemän viikkoa. Single vietti top kymmenessä yhteensä 33 viikkoa, joka on Ed Sheeranin ”Shape of Youn” ja Post Malonen ”Sunflowerin” ohella listan ennätys.
Historia > 2019–: Maddenin lähtö ja Jordi

3. helmikuuta 2019 Maroon 5 esiintyi Super Bowl LIII:n väliaikashow’ssa Atlantan Mercedes-Benz Stadiumilla. Esityksessä olivat vierailemassa Big Boi ja Travis Scott. Saman vuoden syyskuussa yhtye julkaisi singlen ”Memories”, josta tuli suuri menestys. Single ylsi listaykköseksi monessa maassa, ja Yhdysvaltain Billboard Hot 100 -listallakin toiselle sijalle.
Yhtyeen basisti Mickey Madden pidätettiin epäiltynä perheväkivallasta heinäkuussa 2020. Tämän seurauksena Maroon 5 ilmoitti, että Madden ei jatkossa tule kuulumaan yhtyeen kokoonpanoon.
Heinäkuussa 2020 yhtye julkaisi singlen ”Nobody’s Love”. Seuraava single, ”Beautiful Mistakes”, jossa vierailee Megan Thee Stallion julkaistiin maaliskuussa 2021. Nämä kappaleet sisältyvät yhtyeen tulevalle seitsemännelle studioalbumille Jordi, joka julkaistaan 11. kesäkuuta 2021. Albumi on nimetty yhtyeen edesmenneen managerin Jordan Feldsteinin mukaan, jota laulaja Adam Levine kutsui nimellä ”Jordi”.
Musiikillinen tyyli ja vaikutteet

Maroon 5:n musiikillista tyyliä on kuvailtu muun muassa popiksi, poprockiksi, funk rockiksi, dance-popiksi, neo souliksi, R&B:ksi ja soft rockiksi.
Adam Levine on kutsunut brittiläistä Oasis-yhtyettä ”yhdeksi kaikkien aikojen parhaista bändeistä”. Yhtye on maininnut esikuvikseen myös artistit Michael Jackson, The Beatles, The Police, Justin Timberlake, Stevie Wonder, Bee Gees, Prince, Tupac Shakur ja Marvin Gaye. Levine on kutsunut myös Billy Joelia merkittäväksi esikuvaksi.
Maroon 5:n tyyli on vaihdellut albumien välillä. Ensimmäinen albumi Songs About Jane koostuu kappaleista, jotka Levine kirjoitti hänen ex-tyttöystävästään Jane Hermanista. It Won’t Be Soon Before Long -albumilla kappaleet ovat kuitenkin vähemmän henkilökohtaisia, ja elektronisempia muun muassa syntetisaattorien käytön vuoksi. Vuoden 2011 single ”Moves Like Jagger” muutti huomattavasti yhtyeen soundia lähemmäs electropopia. Overexposed-albumin jälkeen Maroon 5:n tyyli on mukaillut pääosin valtavirran popmusiikin trendejä, johon yhtye on yhdistänyt vaikutteita R&B:sta, hip hopista, funkista ja reggaesta.
Kritiikki

Yhtyeen esiintymistä joillakin keikoilla on kritisoitu. Maroon 5:n tähdittämää Super Bowl LIII:n puoliaikashow’ta on kutsuttu muun muassa ”yhdeksi huonoimmista ikinä”. Laulaja Adam Levine sai myös omasta laulusuorituksestaan ja flegmaattisesta esiintymisestään Chilessä Viña del Mar -festivaalilla helmikuussa 2020 erittäin paljon kritiikkiä.
Kokoonpano > Nykyiset jäsenet

Adam Levine – laulu, kitara (1994–)
Jesse Carmichael – kosketinsoittimet, taustalaulu (1994–)
James Valentine – kitara, taustalaulu (2001–)
Matt Flynn – rummut (2006–, kiertuemuusikko 2004–2006)
PJ Morton – kosketinsoittimet, taustalaulu (2012–, kiertuemuusikko 2010–2012)
Sam Farrar – kitara, basso, taustalaulu, koskettimet, syntetisaattorit (2016–, kiertuemuusikko 2012–2016)
Kokoonpano > Entiset jäsenet

Ryan Dusick – rummut (1994–2006)
Mickey Madden – basso (1994–2020)
Kokoonpano > Aikajana

Mustat viivat ilmaisevat studioalbumien julkaisuajankohtia.
Diskografia > Studioalbumit

Songs About Jane (2002)
It Won’t Be Soon Before Long (2007)
Hands All Over (2010)
Overexposed (2012)
V (2014)
Red Pill Blues (2017)
Jordi (2021)
Aiheesta muualla

Wikimedia Commonsissa on kuvia tai muita tiedostoja aiheesta .
Yhtyeen kotisivut
Maroon 5 IMDb:ssa
Maroon 5
| --- | --- |
Studioalbumit:   Songs About Jane (2002)  It Won’t Be Soon Before Long (2007)  Hands All Over (2010)  Overexposed (2012)  V (2014)  Red Pill Blues (2017)  Jordi (2021) 
Livealbumit:   1.22.03.Acoustic (2004)  Live – Friday the 13th (2005)  Live from SoHo (2008)  Live from Le Cabaret (2008) 
Kokoelmat:   The B-Side Collection (2007)  Call and Response: The Remix Album (2008)  Singles (2015) 
Singlet:   ”Harder to Breathe”  ”This Love”  ”She Will Be Loved”  ”Sunday Morning”  ”Must Get Out”  ”Makes Me Wonder”  ”Wake Up Call”  ”Won’t Go Home Without You”  ”If I Never See Your Face Again”  ”Misery”  ”Give a Little More”  ”Never Gonna Leave This Bed”  ”Moves Like Jagger”  ”Payphone”  ”One More Night”  ”Daylight”  ”Love Somebody”  ”Maps”  ”Animals”  ”Sugar”  ”This Summer”  ”Feelings”  ”Don’t Wanna Know”  ”Cold”  ”What Lovers Do”  ”Wait”  ”Girls Like You”  ”Memories”  ”Nobody’s Love”  ”Beautiful Mistakes”  ”Lost” 
Promosinglet:   ”It Was Always You”  ”Help Me Out”  ”Whiskey” 
Luettelot:   Diskografia  Videografia  Luettelo kappaleista  Luettelo jäsenistä 
Muuta:   Super Bowl LIII:n puoliaikashow  The Fourth World  ”Soap Disco” 
Kuusihenkinen Maroon 5 vuonna 2011.
Yhtye esiintymässä Pepsi Centerissä, Denverissä syyskuussa 2018 Red Pill Blues -kiertueella.
Eesti Laul 2021

| Eurovision laulukilpailu 2021  Viron euroviisukarsinta> Eesti Laul 2021 |
| --- | --- |
Päivämäärä:  18. helmikuuta–6. maaliskuuta 2021
Tapahtumapaikat:  Saku Suurhall, Tallinna
Juontaja(t):  Grete Kuld, Tõnis Niinemets
Kilpailumenetelmä:  Semifinaalit ja finaalin ensimmäinen kierros: yleisöäänet ja raati Superfinaali: yleisöäänet
Kappaleiden määrä
Semifinaalissa:  24
Voittaja:  Uku Suviste ”The Lucky One”
Viro Eurovision laulukilpailussa Virallinen verkkosivusto 
 ◄ 2020  2022 ► 
Eesti Laul 2021 oli Virossa järjestetty laulukilpailu, jossa valittiin Viron edustaja Eurovision laulukilpailuun 2021. Kilpailuun lähetettiin yhteensä 156 ehdotusta, joista 24 kappaletta valittiin kilpailuun. Kilpailu koostui kahdesta semifinaalista ja finaalista.
Semifinaalit kisattiin 18. ja 20. helmikuuta Saku Suurhallissa Tallinnassa. Kummassakin semifinaalissa kilpaili 12 kappaletta, joista ensin raati ja puhelinäänestäjät valitsivat yhdessä neljä kappaletta finaaliin. Tämän jälkeen lopuista kappaleista valittiin pelkällä puhelinäänestyksellä vielä kaksi kappaletta finaaliin.
Finaali kisattiin 6. maaliskuuta Saku Suurhallissa Tallinnassa. Finaali pidettiin kaksikierroksisena. Ensimmäisellä kierroksella puhelinäänestäjät ja kansainvälinen raati äänestivät yhdessä kolme kappaletta superfinaaliin. Superfinaalissa voittajan valitsivat yksin puhelinäänestäjät. Kilpailun voitti Uku Suviste kappaleella "The Lucky One".
Kilpailun kulku > Ensimmäinen semifinaali

Ensimmäinen semifinaali kilpailtiin 18. helmikuuta. Semifinaalia seurasi 191 000 katsojaa.
| Numero | Artisti | Kappale | Lauluntekijä(t) | Raatipisteet> Äänet | Raatipisteet> Pisteet | Yleisöpisteet> Äänet | Yleisöpisteet> Pisteet | Yht> .Yht. | Sija | Tulos |
| --- | --- | --- | --- | --- | --- | --- | --- | --- | --- | --- |
| 1 | Tanja | "Best Night Ever" | Timo Vendt, Tanja Mihhailova-Saar, Mihkel Mattisen | 25 | 1 | 685 | 2 | 3 | 10 | Toinen kierros |
| 2 | Hans Nayna | "One by One" | Vahur Valgmaa, Hans Nayna | 40 | 3 | 916 | 4 | 7 | 8 | Toinen kierros |
| 3 | Wiiralt | "Tuuled" | Pat Lyons, Martin Saaremägi | 59 | 6 | 945 | 5 | 11 | 5 | Toinen kierros |
| 4 | Kéa | "Hypnotized" | Ketter Orav, Sander Sadam, Alvar Antson, Karl-Mathias Saarse | 37 | 2 | 411 | 0 | 2 | 11 | Toinen kierros |
| 5 | Andrei Zevakin & Pluuto | "Wingman" | Andrei Zevakin, Henry Orlov | 14 | 0 | 1476 | 8 | 8 | 6 | Toinen kierros |
| 6 | Karl Killing | "Kiss Me" | Karl Killing | 54 | 5 | 1151 | 7 | 12 | 4 | Finaaliin |
| 7 | Nika Marula | "Calm Down" | Andrei Zevakin, Nika Marula, Daniil Kotilevits | 62 | 7 | 548 | 1 | 8 | 7 | Toinen kierros |
| 8 | Egert Milder | "Free Again" | Kaspar Kalluste, Matteo Capreoli, Egert Milder | 100 | 10 | 1136 | 6 | 16 | 3 | Finaaliin |
| 9 | Tuuli Rand | "Üks öö" | Gevin Niglas, Kristel Aaslaid, Tuuli Rand | 9 | 0 | 278 | 0 | 0 | 12 | Toinen kierros |
| 10 | Koit Toome | "We Could Have Been Beautiful" | Joonas Parkkonen, Koit Toome, Peppina Pällijeff | 111 | 12 | 2873 | 12 | 24 | 1 | Finaaliin |
| 11 | Kristin Kalnapenk | "Find a Way" | Kristin Kalnapenk, Hannes Agur Vellend | 51 | 4 | 705 | 3 | 7 | 9 | Toinen kierros |
| 12 | Ivo Linna, Robert Linna & Supernova | "Ma olen siin" | Rainer Michelson, Robert Linna | 76 | 8 | 1519 | 10 | 18 | 2 | Finaaliin |
| Artisti | Kappale | Äänet | Sija |
| --- | --- | --- | --- |
| Andrei Zevakin and Pluuto | "Wingman" | 1593 | 1 |
| Hans Nayna | "One by One" | 1083 | 2 |
| Kéa | "Hypnotized" | 446 | 6 |
| Kristin Kalnapenk | "Find a Way" | 412 | 7 |
| Nika Marula | "Calm Down" | 686 | 5 |
| Tanja | "Best Night Ever" | 781 | 3 |
| Tuuli Rand | "Üks öö" | 164 | 8 |
| Wiiralt | "Tuuled" | 737 | 4 |
Kilpailun kulku > Toinen semifinaali

Toinen semifinaali kilpailtiin 20. helmikuuta. Semifinaalia seurasi 197 000 katsojaa.
| Numero | Artisti | Kappale | Lauluntekijä(t) | Raatipisteet> Äänet | Raatipisteet> Pisteet | Yleisöpisteet> Äänet | Yleisöpisteet> Pisteet | Yht> .Yht. | Sija | Tulos |
| --- | --- | --- | --- | --- | --- | --- | --- | --- | --- | --- |
| 1 | Sissi | "Time" | Sissi Nylia Benita, Andrei Zevakin, Kelly Tulvik | 44 | 4 | 1797 | 5 | 9 | 7 | Toinen kierros |
| 2 | Gram-Of-Fun | "Lost in a Dance" | Martin Kuut, Kristel Aaslaid, Raul Ojamaa, Kostja Tsõbulevski, Mikk Simson | 67 | 8 | 1403 | 3 | 11 | 6 | Toinen kierros |
| 3 | Kadri Voorand | "Energy" | Kadri Voorand | 107 | 10 | 2680 | 7 | 17 | 2 | Finaaliin |
| 4 | Helen | "Nii kõrgele" | Rob Montes, Jason Hunter, Renae Rain, Helen Randmets | 3 | 0 | 1210 | 2 | 2 | 10 | Toinen kierros |
| 5 | Redel | "Tartu" | Kristjan Oden, Indrek Vaheoja | 63 | 6 | 2876 | 8 | 14 | 5 | Toinen kierros |
| 6 | Rahel | "Sunday Night" | Rahel Ollisaar, Frederik Küüts, Jason Hunter | 33 | 1 | 839 | 0 | 1 | 11 | Toinen kierros |
| 7 | Uku Haasma | "Kaos" | Uku Haasma, Henri Erik Tammai, Rudolf Toltsberg | 12 | 0 | 654 | 0 | 0 | 12 | Toinen kierros |
| 8 | Heleza | "6" | Karl Killing, Helena Põldmaa | 35 | 2 | 1494 | 4 | 6 | 9 | Toinen kierros |
| 9 | Uku Suviste | "The Lucky One" | Uku Suviste, Sharon Vaughn | 41 | 3 | 6291 | 12 | 15 | 3 | Finaaliin |
| 10 | Alabama Watchdog | "Alabama Watchdog" | Ken Einberg | 64 | 7 | 1052 | 1 | 8 | 8 | Toinen kierros |
| 11 | Jüri Pootsmann | "Magus melanhoolia" | Jüri Pootsmann, Joonas Mattias Sarapuu, Jana Hallas, Aleksi Liski | 110 | 12 | 2119 | 6 | 18 | 1 | Finaaliin |
| 12 | Suured tüdrukud | "Heaven's Not That Far Tonight" | Koit Toome, Gevin Niglas, Karl Killing | 59 | 5 | 5370 | 10 | 15 | 4 | Finaaliin |
| Artisti | Kappale | Äänet | Sija |
| --- | --- | --- | --- |
| Alabama Watchdog | "Alabama Watchdog" | 1022 | 6 |
| Gram-Of-Fun | "Lost in a Dance" | 1771 | 3 |
| Helen | "Nii kõrgele" | 1270 | 5 |
| Heleza | "6" | 1345 | 4 |
| Rahel | "Sunday Night" | 819 | 7 |
| Redel | "Tartu" | 2600 | 1 |
| Sissi | "Time" | 2451 | 2 |
| Uku Haasma | "Kaos" | 522 | 8 |
Kilpailun kulku > Finaali

Finaali kilpailtiin 6. maaliskuuta. Finaalin kansainvälisen raadin muodostivat Moniqué, Brian Henry, Ben Camp, Sylvia Massy, Jan Frost Bors, Stephen Budd, Helena Meraai, Pierre Dumoulin ja Steve Rodway. Finaalia seurasi 291 000 katsojaa.
| Numero | Artisti | Kappale | Raatipisteet> Äänet | Raatipisteet> Pisteet | Yleisöpisteet> Äänet | Yleisöpisteet> Pisteet | Yht> .Yht. | Sija | Tulos |
| --- | --- | --- | --- | --- | --- | --- | --- | --- | --- |
| 1 | Egert Milder | "Free Again" | 24 | 1 | 1871 | 1 | 2 | 12 | Putosi |
| 2 | Suured tüdrukud | "Heaven's Not That Far Tonight" | 33 | 2 | 5002 | 6 | 8 | 7 | Putosi |
| 3 | Hans Nayna | "One by One" | 47 | 6 | 1754 | 0 | 6 | 10 | Putosi |
| 4 | Ivo Linna, Robert Linna & Supernova | "Ma olen siin" | 18 | 0 | 2030 | 2 | 2 | 11 | Putosi |
| 5 | Karl Killing | "Kiss Me" | 60 | 8 | 1678 | 0 | 8 | 8 | Putosi |
| 6 | Uku Suviste | "The Lucky One" | 42 | 3 | 11393 | 12 | 15 | 1 | Superfinaaliin |
| 7 | Sissi | "Time" | 73 | 12 | 4186 | 3 | 15 | 3 | Superfinaaliin |
| 8 | Jüri Pootsmann | "Magus melanhoolia" | 59 | 7 | 6193 | 8 | 15 | 2 | Superfinaaliin |
| 9 | Redel | "Tartu" | 17 | 0 | 5160 | 7 | 7 | 9 | Putosi |
| 10 | Koit Toome | "We Could Have Been Beautiful" | 43 | 4 | 6779 | 10 | 14 | 4 | Putosi |
| 11 | Andrei Zevakin & Pluuto | "Wingman" | 62 | 10 | 4944 | 4 | 14 | 5 | Putosi |
| 12 | Kadri Voorand | "Energy" | 44 | 5 | 4966 | 5 | 10 | 6 | Putosi |
| Numero | Artisti | Kappale | Äänet | Sija |
| --- | --- | --- | --- | --- |
| 1 | Uku Suviste | "The Lucky One" | 24081 | 1 |
| 2 | Sissi | "Time" | 14968 | 2 |
| 3 | Jüri Pootsmann | "Magus melanhoolia" | 12776 | 3 |
Wunstorf

| Wunstorf |
| --- | --- |
 Wunstorfin kävelykeskustaa.
 lippu:  vaakuna
 Wunstorf
 Koordinaatit: 52°26′N, 9°26′E 
Valtio:  Saksa
Osavaltio:  Ala-Saksi
Piirikunta:  Region Hannover
Pinta-ala:  
 – Kokonaispinta-ala:  125,7 km²
Korkeus:  43 m
Väkiluku (2018):  41 594
 – Väestötiheys:  331 as./km²
Postinumero:  31515
Suuntanumero(t):  05031, 05033
 
 www.wunstorf.de 
Infobox OKVirheellinen NIMI-arvo: 
Wunstorfin sijainti Hannoverin alueella (Region Hannover).
Wunstorf on kaupunki Hannoverin alueella Ala-Saksin osavaltiossa Pohjois-Saksassa.
Maantiede

Wunstorf sijaitsee Lüneburgin nummen ja Keski-Saksan vuorimaan vaihettumisvyöhykkeellä noin 20 kilometriä Hannoverista länteen ja noin 130 kilometriä Hampurista etelään. Kaupungin luoteisosassa on Steinhuder-järvi, järven kaakkoisrannalla levittäytyy Steinhuden kaupunginosa.
Historia

Wunstorfin nimen takana on Wonherestorpe-niminen kylä noin vuodelta 700. Myöhemmin alueella oli Vuonherestorpin luostari, jonka Ludvig Saksalainen asetti kuninkaan suojeluun 14. lokakuuta 871. Ensimmäinen maininta Wunstorfista on vuodelta 1181 asiakirjassa, jossa paikkakuntaa kutsutaan termillä civitas. Keskiaikana kaupunkia hallitsi muun muassa von Rodenin aatelissuku. Vuonna 1570 Ortjes Dove apureineen yritti polttaa koko kaupungin: vain 208 taloa 700:sta säästyi. Muutamia vuosikymmeniä myöhemmin Wunstorfia koetteli kolmikymmenvuotinen sota.
Napoleonin sotien aikana Wunstorfin yli marssivat Preussin, Englannin, Ranskan ja jopa Ruotsin joukot. Kaupunki sai rautatieyhteyden 1847. Vuodesta 1885 Wunstorfiin alkoi kohota useita parantoloita ja vastaavia rakennuksia, jotka edelleen hallitsevat kaupunkikuvaa. Myös teollisuutta kehitettiin. Toisen maailmansodan jälkeen Berliinin ilmasiltaa hoidettiin muun muassa Fliegerhorstin lentotukikohdasta käsin, kenttä sijaitsee aivan kantakaupungin pohjoispuolella. Maaliskuussa 1974 Wunstorfiin liitettiin useita ympäröiviä maalaiskuntia.
Wunstorfin vanhoja rakennuksia on muun muassa St. Cosmas und Damian -kirkko, jonka historia alkaa vuodesta 871. Nykyisin kirkko on evankelinen. Kosmas ja Damianos olivat kaksosveljekset, jotka kuolivat kristittyinä marttyyreina noin vuonna 300.
Talous ja liikenne

Wunstorfin suuria työnantajia on psykiatrinen sairaala KRH Psychiatrie Wunstorf. Teollisuutta ja logistiikkayrityksiä on runsaasti.
Wunstorfin rautatieasema, Bahnhof Wunstorf, sijaitsee rataosuudella Hannover–Minden 21,4 kilometrin päässä Hannoverin päärautatieasemalta. Wunstorfista erkanee 101-kilometrinen rataosuus joka vie Bremeniin. Tieliikenteen tärkeimmät yhteydet ovat Bundesstraße 441, Bundesstraße 442 ja Bundesautobahn 2, joka on reititetty keskustan kaakkoispuolitse. Wunstorfilla on kaksi liittymää: Wunstorf-Kolenfeld ja Wunstorf-Luthe.
Lähteet ja viitteet

↑  Entfernung von Wunstorf nach_ Luftlinie.org. Viitattu 10.3.2020.
↑  Kosmas ja Damianos — lääkärien ja apteekkarien suojeluspyhimykset Suomen Lääkärilehti 1991: 8: 755. Arkistoitu 1.9.2019. Viitattu 12.3.2020.
Aiheesta muualla

Wunstorf, Ala-Saksi, Saksa — Sunrise, Sunset, and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Wunstorf
Käännös suomeksi
Filmfare Awards South 2002

| Filmfare Awards South 2002 |
| --- | --- |
Aika:  24. toukokuuta 2003
Paikka:  Hyderabad, Andhra Pradesh, Intia
Kohokohdat
Paras elokuva:  Dweepa (kannada), Nandanam (malajalam), Azhagi (tamili), Santosham (telugu)
Eniten palkintoja:  3 palkintoa: Dweepa (kannada), Nandanam (malajalam), Gemini (tamili), Kannathil Muthamittal (tamili), Khadgam (telugu)
Filmfare Awards South < 2001 • 2003 >
Filmfare Awards South 2002 oli 24. toukokuuta 2003 Hyderabadissa pidetty tilaisuus, jossa palkittiin vuoden 2002 parhaat eteläintialaiset elokuvat. Se oli 50:s Filmfare Awards South -tilaisuus. Palkinnot jaettiin kieliryhmittäin erikseen kannadan-, malajalamin-, tamilin- ja telugunkielisille elokuville ja niiden tekijöille.
Tämä oli ensimmäinen kerta, kun tamili- ja telugukategorioissa jaettiin palkinnot parhaasta koomisesta roolista, parhaasta antagonistisesta roolista sekä parhaasta mies- ja naissivuosasta.
Eniten palkintoja saaneet elokuvat

| --- | --- |
 Kannada 3 palkintoa: Dweepa  1 palkinto: Dhum ja Nandi Tamili 3 palkintoa: Gemini ja Kannathil Muthamittal  1 palkinto: Azhagi, Panchatantram, Run, Unnai Ninaithu ja Villain :  Malajalam 3 palkintoa: Meesa Madhavan  2 palkintoa: Nandanam Telugu 3 palkintoa: Khadgam  2 palkintoa: Indra, Jayam ja Santosham  1 palkinto: Manmadhudu ja Nuvve Nuvve
Voittajat

| --- | --- |
 Kannada Paras elokuva: Dweepa  Paras ohjaaja: Girish Kasaravalli – Dweepa  Paras miesnäyttelijä: Sudeep – Nandi  Paras naisnäyttelijä: Soundarya – Dweepa  Paras musiikki: Guru Kiran – Dhum Tamili Paras elokuva: Azhagi  Paras ohjaaja: Maniratnam – Kannathil Muthamittal  Paras miesnäyttelijä: Ajith Kumar – Villain  Paras naisnäyttelijä: Simran – Kannathil Muthamittal  Paras koomikko: Vivek – Run  Paras antagonisti: Kalabhavan Mani – Gemini  Paras miessivuosa: Jayaram – Panchatantram  Paras naissivuosa: Sneha – Unnai Ninaithu  Paras musiikki: Bharadwaj – Gemini :  Malajalam Paras elokuva: Nandanam  Paras ohjaaja: Lal Jose – Meesa Madhavan  Paras miesnäyttelijä: Dilip – Meesa Madhavan  Paras naisnäyttelijä: Navya Nair – Nandanam  Paras musiikki: Vidyasagar – Meesa Madhavan Telugu Paras elokuva: Santosham  Paras ohjaaja: Krishna Vamsi – Khadgam  Paras miesnäyttelijä: Chiranjeevi – Indra  Paras naisnäyttelijä: Sada – Jayam  Paras koomikko: Brahmanandam – Manmadhudu  Paras antagonisti: Shafi – Khadgam  Paras miessivuosa: Prakash Raj – Nuvve Nuvve  Paras naissivuosa: Sangitha – Khadgam  Paras musiikki: R. P. Patnaik – Santosham
Voittajat > Tekniset ja erikoispalkinnot

Paras teknikko: Ravi K. Chandran – Kannathil Muthamittal (tamili)
Paras koreografi: Lawrence – Indra (telugu)
Paras tulokas: Nitin – Jayam (telugu)
Paras laulaja: Anooradha Sriram – Gemini (tamili)
Elämäntyöpalkinto
K. Raghavendra Rao
Sahasa Simha Vishnuvardhan
Palmutjärvi

| Palmutjärvi |
| --- | --- |
Valtiot:  Suomi
Kunnat:  Salo
Paikkakunta:  Kiikala
Koordinaatit:  60°25′54″N, 23°30′25″E
Vesistöalue ja valuma-alueen tietoja
Valuma-alue:  Huitinjoki 
Laskujoki:  nimetön uoma Omenojärveen
Järvinumero:  24.063.1.004
Mittaustietoja
Rantaviiva:  1,9 km 
Pinta-ala:  0,188 km² 
 fiPalmutjärvi 
Palmutjärvi on 19 hehtaarin kokoinen järvi Varsinais-Suomen maakunnassa Salon kaupungin Kiikalassa. Järvi sijaitsee Omenojärven pohjoispuolella Peltolan kylässä.
Palmutjärvi on linnustollisesti ja maisemallisesti arvokas järvi. Sen rannat ovat pusikoituneet ja ruovittuneet ja järven luoteisranta on miltei umpeenkasvanut puustoinen tulva-alue. Palmutjärven ympärille on jätetty suojavyöhyke, jota ei viljellä, jotta ravinteet eivät rehevöittäisi järveä.
Hannikaisenkatu

Hannikaisenkatu Jyväskylässä
Hannikaisenkatu on katu Jyväskylän keskustassa. Se on Jyväskylän ruutukaava-alueen pitkittäiskaduista eteläisin. Alun perin sen nimi oli Rantakatu, kunnes vuonna 1955 katu nimettiin P. J. Hannikaisen mukaan. Säveltäjä ja Jyväskylän seminaarin musiikinlehtori Hannikainen asui Gummeruksenkadun ja Hannikaisenkadun kulmassa, jossa nykyisin on puisto.
Hannikaisenkadun pohjoispäässä on asuinkerrostaloja, eteläpuolella muun muassa Jyväskylän matkakeskus. Hannikaisenkadulla sijaitsee myös Hannikaisenkadun sosiaaliasema. Alun perin katu sijaitsi Jyväsjärven rannalla, mutta Jyväsjärven pinnanlasku Päijänteen pinnan tasoon 1800-luvulla ja täyttäminen rautatien rakentamiseksi 1890-luvulla ja Rantaväylän rakentamiseksi 1980-luvulla ovat vieneet rannan noin 180–190 metrin päähän kadusta.
Aiheesta muualla

Kuvia tai muita tiedostoja aiheesta Hannikaisenkatu Wikimedia Commonsissa
Albanian kommunistihallinnon sortuminen

Albanian kommunistihallinnon sortuminen oli Neuvostoliittoa lukuun ottamatta viimeinen Itä-Euroopan kommunistisen maan vallankumous joka sai alkunsa Tiranasta joulukuussa 1990 opiskelijamielenosoituksina, vaikka protesteja oli esiintynyt aiemmin samana vuonna Shkodrassa ja Kavajassa. Albanian työn puolueen keskuskomitea salli 11. joulukuuta 1990  muut poliittiset puolueet ja samana päivänä perustettiin Demokraattinen puolue. Maaliskuun 1991 vaaleissa Albanian työn puolue säilytti valta-asemansa, mutta yleislakko sekä kaupunkien liikehdintä johti hallinnon muodostamiseen johon otettiin muitakin kuin kommunisteja.
Enver Hoxhan nelikymmenvuotisen valtakauden päätyttyä hänen kuolemaansa 1985 hänen seuraajansa Ramiz Alia aloitti talousuudistukset ja avasi diplomaattiset yhteydet Länsi-Eurooppaan. Itä-Euroopan 1989 vallankumouksista albanialaiset pysyivät tietämättöminä johtuen tiedonsaannin rajoittuneisuudesta ja maan eristyneestä asemasta. Monet albanialaiset eivät esimerkiksi olleet tietoisia Berliinin muurin murtumisesta.
Tammikuussa 1990 alkoivat ensimmäiset levottomuudet Shkodrassa jossa muutama sata ihmistä yrittivät tuhota Josef Stalinin patsaan ja josta mielenilmaisut levisivät muihin kaupunkeihin. Kommunistihallinto vastasi mielenosoituksiin sallimalla joitain vapauksia, kuten lievennyksiä matkustusrajoituksiin.
Romanian kommunistijohtaja Nicolae Ceaușescun teloituksen jälkeen Ramiz Alia tajusi mahdollisesti kokevansa saman kohtalon ilman radikaaleja yhteiskunnallisia uudistuksia. Hän allekirjoitti Helsinki-julistuksen joka velvoitti Albaniaa noudattamaan Länsi-Euroopan standardeja ihmisoikeuksiin liittyen. Alia organisoi johtavien intellektuellien kokouksen pohtimaan Albanian poliittisen järjestelmän uudistamista. Alian määräyksestä järjestettiin 31. maaliskuuta 1991 ensimmäiset useamman puolueen vaalit sitten 1944, jotka Alian puolue voitti. Alkoi joka tapauksessa näyttää selvältä että siirtyminen kohti markkinataloutta on pysättämätön.